### | | | | --- | --- | | | | | --- | | **Byråd** 27. august 2019 Sagsnr. 710-2019-23073 Dok.nr. 710-2019-169065 Sagsbehandler DPMFHA | | 130.                Aftale om honorering af praktiserende læger ved rådgivning til akutteam - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til aftale om
honorering af praktiserende læger ved samarbejde med kommunens akutteam om akut
syge borgere.

Ulrik Kristiansen er i tråd med Sundhedsaftalen 2019-23,
som Byrådet godkendte 25. juni 2019. Her er et styrket samarbejde om akut syge
ældre et af tre prioriterede indsatsområder, og målet er at nedbringe antallet
af akutte indlæggelser blandt ældre.

Aftalen skal sikre, at de praktiserende læger kan honoreres
for rådgivning og sparring med kommunernes akutfunktioner, for [adresse]
Kommunes vedkommende akutteamet, og dermed forebygge, at borgere kommer unødigt
på hospitalet. I den nuværende overenskomst for almen praksis honoreres lægerne
ikke/stort set ikke for direkte kommunikation med kommunale akutfunktioner.

Aftalen er udarbejdet i regi af Praksisplanudvalget i Region
[adresse] og sendt til region og kommuner med henblik på tiltrædelse 1.
september 2019. Samtidig har Praksisplanudvalget udarbejdet den vedlagte
samarbejdsaftale om rammer for samarbejdet mellem praktiserende læger,
hospitaler og kommunale akutfunktioner.  Praksisplanudvalget består af
repræsentanter fra regionsråd, kommunalbestyrelser og de praktiserende lægers
organisation (PLO), der samarbejder om udvikling og planlægning af almen
praksis.

Det bemærkes at honoreringsaftalen udløber 31. december 2020
med udgangen af den nuværende overenskomst for praktiserende læger. Aftalen
evalueres efter et år, så erfaringerne kan indgå i arbejdet med den næste
nationale overenskomst på området.

Ulrik Kristiansen omfatter tidsrummet kl. 8-16 på hverdage
og gælder således ikke for vagtlæger.

Med aftalen kan praktiserende læger honoreres for den tid,
de anvender på kommunikation med akutfunktionerne om følgende borgere:

·
Borgere med akut opstået sygdom eller forværring af allerede
kendt sygdom, som har behov for pleje/behandling, men ikke behøver at blive
indlagt på hospital.

·
Borgere, der efter udskrivelse fra hospital fortsat har komplekse
pleje/behandlingsbehov, som kræver akutteamets særlige kompetencer.

·
Borgere, der er tilknyttet akutteamet, og hvor der er behov for
lægefaglig sparring.

·
Borgere, hvor der er behov for hurtig vurdering for at sikre den
rette lægefaglige indsats, herunder om borgeren skal hospitalsindlægges.

Målgruppen er ofte ældre borgere med særlige behov for pleje
og behandling, som bedst varetages tæt på deres hverdag, familie og netværk.

**VURDERING**

Social og Sundhed vurderer, at honoreringsaftalen vil
bidrage til, at yderligere behandling og pleje af syge borgere kan varetages af
kommunens akutteam i de tilfælde, hvor det er muligt og ansvarligt i tæt
samarbejde med den praktiserende læge.

En stor del af den behandling og pleje, der finder sted i
kommunernes akutfunktioner sker efter ordination eller delegation fra en læge.
Det er derfor afgørende, at de kommunale akutsygeplejersker har adgang til
rådgivning og kommunikation med den læge, der har det lægefaglige ansvar for
borgerens behandling. Det gælder også, når det skal afklares, hvilket tilbud
borgeren har behov for.

Et systematisk fagligt samarbejde mellem de praktiserende
læger og det kommunale akutteam øger mulighederne for at give borgerne det
rette tilbud, hvad enten det er i borgerens eget hjem, på en akutplads eller
som led i en hospitalsindlæggelse. Samarbejdet er samtidig centralt for at sikre,
at sygdom så vidt muligt behandles i opløbet, og at hospitalsindlæggelser
dermed forebygges.

Ulrik Kristiansen skal gøre det muligt at udnytte
fagpersonernes respektive kompetencer, herunder give det kommunale
sundhedspersonale mulighed for løbende lægefaglig sparring.

Aftalen trækker på erfaringer fra bl.a. Randers-klyngen,
hvor [adresse] sammen med kommunerne [adresse], [adresse] og [adresse]
siden 1. januar 2017 har haft en lignende lokalaftale om honorering af
praktiserende læger for telefonkonsultation i forbindelse med kommunal
sygepleje.

**ØKONOMI**

Der er aftalt en fast økonomisk ramme for
honoreringsaftalen på maksimalt 3 mio. kr. årligt, som skal deles ligeligt
mellem region og de 19 kommuner. Den samlede maksimale udgift for de 19 kommuner
vil dermed være 1,5 mio. kr. årligt.

[adresse] vil stå for selve afregningen af
ydelserne, og den kommunale andel af udgifterne vil blive fordelt mellem
kommunerne efter forbruget i den enkelte kommune. Favrskov Kommunes andel af de
1,5 mio. kr. forventes at være ca. 60.000 kr. baseret på kommunens
befolkningsandel.

Med Randers-klyngens hidtidige lokalaftale har [adresse]
Kommune årligt haft udgifter for ca. 20.000 kr. til honorering af de
praktiserende læger. Det forventes, at flere læger bliver opmærksomme på
muligheden for at anvende aftalen. Merudgiften på de 40.000 kr. afholdes inden
for områdets budget.

Lægerne honoreres med 155 kr. (niveau, maj 2019) for den
kommunikation/rådgivning, der finder sted med de kommunale akutfunktioner. Det
er forventningen, at der typisk vil ske honorering 2-3 gange i de borgerforløb,
hvor den praktiserende læge er involveret.

**INDSTILLING**

Direktøren for Social og Sundhed indstiller til Byrådet:

1.
At aftale om honorering af praktiserende læger ved rådgivning til
kommunale akutfunktioner godkendes.

**BESLUTNING**

***Social- og Sundhedsudvalget, 6. august 2019:***

Fraværende:Ingen

Indstilles godkendt.

***Økonomiudvalget, 20. august 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Aftale om honorering af praktiserende læger ved rådgivning til kommunale akutfunktioner | 710-2019-128073 |
| Baggrundsnotat til honoreringsaftale | 710-2019-128074 |
| Samarbejdsaftale - Rammer for samarbejdet mellem praktiserende læger, hospitaler og kommunale akutfunktioner | 710-2019-128072 |